52. ΒΑΣΙΛΙΚΟΝ ΔΙΑΤΑΓΜΑ υπ' αριθ. 649 της 26/28 Σεπτ. 1968 (ΦΕΚ Α' 232) Περί της συνταξιοδοτήσεως του προσωπικού εδάφους των Αεροπορικών Επιχειρήσεων του μη υπαγομένου εις τας διατάξεις του υπ' αριθ. 7/1965 Β.Δ/τος και τροποποιήσεως της παρ. 1 του άρθρ. 2 του ως άνω Β.Δ/τος. Έχοντες υπ' όψιν: α)Το άρθρ. 41 του Ν.Δ. 2598/1953 "περί διοικήσεως του Ιδρύματος Κοινωνικών Ασφαλίσεων, μεταρρυθμίσεως της περί αυτού νομοθεσίας ως και άλλων τινών διατάξεων". β)Της παρ. 15 του άρθρ. 1 του Ν.Δ. 4577/1966 "περί τροποποιήσεως και συμπληρώσεως της νομοθεσίας περί κοινωνικής ασφαλίσεως και περί ετέρων τινών διατάξεων". γ)Τας διατάξεις του Ν.Δ. 4428/1964 "περί συμπληρώσεως και τροποποιήσεως του Νόμ. 4062/60 "περί επιβολής τέλους αεροπορικών ταξιδίων εξωτερικού". δ)Την υπ' αριθ. 549/1968 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, αποφασίζομεν και διατάσσομεν: Άρθρ.1.-1.Ο ησφαλισμένος εις το Ι.Κ.Α. δια τον Κλάδον Συντάξεως, ο ανήκων εις το προσωπικόν εδάφους αεροπορικών επιχειρήσεων, το μη υπαγόμενον εις την ρύθμισιν του υπ' αριθ. 7/65 Β.Δ/τος, δικαιούται εις πλήρη σύνταξιν εκ του Ι.Κ.Α. α)εάν επραγματοποίησεν, απασχολούμενος υπό την ανωτέρω ιδιότητα τας εν παρ. 1 του άρθρ. 28 του Α.Ν. 1846/51, ως αντικατεστάθη δια της παρ. 1 του άρθρ. 5 του Ν.Δ. 4104/1960, ημέρας εργασίας και συνεπλήρωσε κατά τον χρόνον αποχωρήσεως εκ της επιχειρήσεως το 60όν έτος της ηλικίας του ο ησφαλισμένος ή το 55ον η ασφαλισμένη ή β)ανεξαρτήτως ηλικίας, εάν επραγματοποίησεν εν ασφαλίσει υπό την ανωτέρω ιδιότητα 9.000 ημέρας εργασίας ο ησφαλισμένος και 7.500 ημέρας εργασίας η ησφαλισμένη. 2.Εάν ο ησφαλισμένος συνεπλήρωσε τας εν παρ. 1 στοιχ. α' του παρόντος άρθρου ημέρας εργασίας, δικαιούται συντάξεως ηλαττωμένης κατά το 1/200 της πλήρους μηνιαίας συντάξεως, δι' έκαστον μήνα ελλείποντα εκ των υπό της αυτής παραγράφου οριζομένων ορίων ηλικίας, εφ' όσον συνεπλήρωσε το 55ον έτος της ηλικίας, προκειμένου περί ησφαλισμένου και το 50όν έτος προκειμένου περί ησφαλισμένης. 3.Ο ησφαλισμένος ο ανήκων εις το προσωπικόν, περί ου το παρόν άρθρον, δικαιούται συντάξεως λόγω αναπηρίας, εάν κατέστη ανάπηρος κατά την έννοιαν της παρ. 2 του άρθρ. 28 του Α.Ν. 1846/1951 και υπό τας προϋποθέσεις και όρους τους ισχύοντας βάσει των διατάξεων περί παροχών ησφαλισμένων Κλάδου Συντάξεων της νομοθεσίας του Ι.Κ.Α. "4.Αι διατάξεις του παρόντος άρθρου εφαρμόζονται και επί των κατόχων πτυχίου επιμελητού πτήσεως των μη συμπληρούντων τας υπό των διατάξεων του υπ' αριθ. 7/1965 Β.Δ/τος οριζομένας ώρας πτήσεως". Η παρ. 4 προσετέθη δια του Π.Δ. 471 της 5/5 Ιουλ. 1976 (ΦΕΚ Α' 171). Άρθρ. 2.-Το ποσόν της χορηγουμένης συντάξεως υπολογίζεται βάσει των διατάξεων του άρθρ. 29 του Α.Ν. 1846/1951, ως αντικατεστάθη υπό του άρθρ. 6 του Ν.Δ. 4104/1960. Άρθρ.3.-Εάν ο ησφαλισμένος αποχωρήση της επιχειρήσεως ή απεχώρησεν αυτής χωρίς να δικαιούται συντάξεως, κατά τας ειδικάς διατάξεις του παρόντος συνυπολογίζεται, δια την απονομήν αυτώ συντάξεως λόγω γήρατος κατά τας κοινάς διατάξεις της περί συνταξιοδοτήσεως των ησφαλισμένων του ΙΚΑ νομοθεσίας, ο εις τας επιχειρήσεις εναερίων συγκοινωνιών διανυθείς εν ασφαλίσει χρόνος, προσηυξημένος κατά το ήμισυ. Άρθρ.4.-Δια την, εκ της εφαρμογής του παρόντος, επιβάρυνσιν του ΙΚΑ, επιβάλλεται, υπέρ του Κλάδου Συντάξεως του ΙΚΑ, πρόσθετος εισφοράς βαρύνουσα τους, υπό των διατάξεων του παρόντος, καλυπτομένους ησφαλισμένους υπολογιζομένη εις ποσοστόν επί των υποκειμένων εις εισφοράς του ΙΚΑ αποδοχών των οριζομένων ως κάτωθι: α)Πρόσθετος εισφορά 6,5% των ησφαλισμένων των μη ανηκόντων εις εργασίας ή ειδικότητας προβλεπομένας υπό του Κανονισμού "περί βαρέων και ανθυγιεινών επαγγελμάτων". β)Πρόσθετος εισφορά 3,75% των ησφαλισμένων των ανηκόντων εις εργασίας ή ειδικότητας προβλεπομένας υπό του Κανονισμού "περί    βαρέων     και    ανθυγιεινών     επαγγελμάτων" (Αντί για τη σελ. 70,79(α) Σελ. 70,79(β) Τεύχος Η103 - Σελ. 37 Ίδρυμα Κοινωνικών Ασφαλίσεων 15Β.Β.α.51-52 εις ην συμψηφίζεται η ήδη βαρύνουσα τούτους πρόσθετος εισφορά 1,5%. Άρθρ.5.-(Αντικαθίσταται η περίπτ. β' της παρ. 1 άρθρ. 2 του Β.Δ. 7/1965, ανωτ. σελ. 70,62). Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της πρώτης του μηνός του μεθεπομένου της δημοσιεύσεώς του εις την Εφημερίδα της Κυβερνήσεως.